laion/Wikipedia-Exotic huggingface dataset:
השוטר מבוורלי הילס: אקסל פולי

השוטר מבוורלי הילס: אקסל פולי (באנגלית: Beverly Hills Cop: Axel F) הוא סרט פעולה-קומי אמריקאי אשר יצא בשנת 2024 בבימויו של מארק מולוי ובכיכובו של אדי מרפי, אשר מגלם את דמותו של אקסל פולי, שוטר משטרת דטרויט, בעל חוכמת רחוב, המגיע לבוורלי הילס, קליפורניה. זהו הסרט הרביעי בסדרת סרטי "השוטר מבוורלי הילס". לאחר מותו של חברו הוותיק, השוטר אקסל פולי חוזר לבוורלי הילס על מנת לחקור יחד עם בתו והחבר שלה לשעבר. "השוטר מבוורלי הילס: אקסל פולי", במסד הנתונים הקולנועיים IMDb (באנגלית) "השוטר מבוורלי הילס: אקסל פולי", באתר נטפליקס "השוטר מבוורלי הילס: אקסל פולי", באתר Rotten Tomatoes (באנגלית) "השוטר מבוורלי הילס: אקסל פולי", באתר Metacritic (באנגלית) "השוטר מבוורלי הילס: אקסל פולי", במסד הנתונים הקולנועיים KinoPoisk (ברוסית)
מו (שלילה)

משמעות המילה 無, שנהגת ביפנית ובקוריאנית כ-מו ובסינית תקנית כ-וו, היא '"חוסר" או 'כלום', מילה זו היא מונח מפתח באוצר המילים של פילוסופיות שונות במזרח אסיה ומסורות דתיות, דוגמת הבודהיזם והדאואיזם . למילה "מו" לא קיים תרגום ברור לעברית, אך היא יכולה להופיע בהקשרים הבאים "לא" "כלום" "אי קיום" "שלילי" "בלתי אפשרי" "מודעות טהורה", ללא ניסיון או ידע. משמעות זו משמשת במיוחד את אסכולת הצ'אן של הבודהיזם. "אי ההוויה המקורית", שממנה נוצרת ההוויה עצמה על פי הדאואיזם השער ללא שער, אוסף מהמאה ה-13 של קואני זן, משתמש במילה wu או mu בכותרתו ובקואן הראשון בו ("הכלב של ג'ושו). הצ'אן הסיני מכנה את המילה mu "השער להארה", ואסכולת רינזאי היפנית מסווגת את קואן המו כ"נחישות להגיע להארה", כלומר, קואן המתאים למתחילים המחפשים "לראות את טבע הבודהה". הקואן הראשון ב"שער ללא שער" הקואן מגיע במקור מ"האמרות המוקלטות של מאסטר הזן ג'ושו, קואן 132: בספר השלווה, הידוע גם כספר השוויון (בסינית, 宏智禪師廣錄, בתעתיק לטיני,Hóngzhì Chánshī Guǎnglù) יש גרסה ארוכה יותר, המוסיפה את הקטע הבא כקידומת לקואן בגרסתו של ג'ושו ברומן זן ואומנות אחזקת האופנוע של רוברט מ. פירסיג משנת 1974, "מו" מתורגם לאנגלית כ"no thing", ומשמעותו "לא לשאול את השאלה". הוא הציע דוגמה של מעגל מחשב המשתמש בבסיס הבינארי אך משתמש במצב של עקבה גבוהה לקבל מצב שלישי, נפרד מהבינאריות, המתאים ל"מו" For example, it's stated over and over again that computer circuits exhibit only two states, a voltage for "one" and a voltage for "zero." That's silly! Any computer-electronics technician knows otherwise. Try to find a voltage representing one or zero when the power is off! The circuits are in a mu state. המילה מופיעה בצורה בולטת עם משמעות דומה בספר גדל, אשר, באך של דאגלס הופשטטר משנת 1979 . נעשה בו שימוש בדיונים על לוגיקה סימבולית, ובמיוחד על משפטי חוסר השלמות של גדל, כדי לציין שאלה שה"תשובה" שלה היא ביטול שאילת השאלה, לציין שהשאלה פגומה ביסודה, או לדחות את ההנחה שניתן לתת תשובה דואליסטית. וו-ווי אפילו לא שגוי לא כלום סתירה (לוגיקה) Pirsig, Robert M. (2000). Zen and the Art of Motorcycle Maintenance: An Inquiry into Values. New York: Harper Perennial. p. 328. ISBN 978-0-06-095832-9. First Perennial Classics edition.
עריף איימן חנאפי

עריף איימן בן מוחד חנאפי (במלאית: Arif Aiman bin Mohd Hanapi; נולד ב-4 במאי 2002 בקונאטאן שבמלזיה) הוא כדורגלן מלזי המשחק בעמדת קשר הכנף בקבוצת ג'והור דארול תעזים מליגת העל המלזית ובנבחרת מלזיה. עריף גדל באקדמיית מוכתר דהרי ובמחלקת הנוער של ג'והור דארול תעזים. בשנת 2020 החל לשחק בקבוצה הבוגרת של ג'והור דארול תעזים במסגרת ליגת העל המלזית. ב-11 ביוני 2021 ערך עריף את הופעת הבכורה שלו בנבחרת מלזיה, בהפסד 2-1 לנבחרת וייטנאם במסגרת מוקדמות מונדיאל 2022. ב-14 ביוני 2023 הבקיע את שער הבכורה שלו בנבחרת, בניצחון 4-1 על נבחרת איי שלמה במשחק ידידות. נכלל בסגל נבחרת מלזיה לטורניר גביע אפריקה לאומות 2023. ג'והור דארול תעזים ליגת העל המלזית (4): 2020, 2021, 2022, 2023 גביע ה-FA המלזי (2): 2022, 2023 הגביע המלזי (2): 2022, 2023 עריף איימן חנאפי, באתר Soccerway עריף איימן חנאפי, באתר National Football Teams עריף איימן חנאפי, באתר FootballDatabase.eu SIARAN MEDIA: SENARAI 26 PEMAIN KE KEM LATIHAN PUSAT HARIMAU MALAYA BERMULA 26 DISEMBER 2023 באתר התאחדות הכדורגל המלזית, 19 בדצמבר 2023 (במלאית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
עוגן במים

עוגן במים הוא אלבום האולפן השמיני של אביתר בנאי, אשר יצא ב-25 בדצמבר 2023. האלבום כולל גרסאות כיסוי לשירים בשילוב קטעי מעבר. החל מהשבוע הראשון של מלחמת חרבות ברזל, היה אביתר בנאי מדי יום חמישי מארגן מפגשים בזום אשר היו משודרים גם בדף הפייסבוק שלו, ובם היה מנגן ומלמד תנ"ך. במפגשים אלו, היה נוהג בין היתר לבצע גרסאות כיסוי לשירים, כגון: "שיר ללא שם", "מחפש את הכיוון" ועוד. לסדרת מפגשים זאת קרא בשם "עוגן במים בינתיים", ומכאן שמו של האלבום. עטיפת האלבום היא איור של אורין קדרון: שדות פורחים של קיבוץ ניר יצחק - מתוך פרויקט "זיכרון עוטף", מיזם איור של המחלקה לתקשורת חזותית בבצלאל אקדמיה לאמנות ועיצוב בירושלים. "אחרי החגים" הגיע למקום ה-100 במצעד ההיטליסט של מאקו. "אל תפחד" הגיע למקום ה-50 במצעד ההיטליסט של מאקו. "דמיון חופשי" הגיע למקום ה-47 במצעד ההיטליסט של מאקו. "מה אעשה" הגיע למקום ה-51 במצעד ההיטליסט של מאקו. "שיר ללא שם" הגיע למקום ה-46 במצעד ההיטליסט של מאקו. "יש בך" הגיע למקום ה-86 במצעד ההיטליסט של מאקו. "שיר" הגיע למקום ה-83 במצעד ההיטליסט של מאקו. מידע על האלבום עוגן במים באתר MusicBrainz האלבום עוגן במים באתר ספוטיפיי האלבום עוגן במים באתר אפל מיוזיק האלבום עוגן במים באתר טיידל אמיר שוורץ, אלבומו החדש של אביתר בנאי מקהה במעט את הכאב הגדול שרובץ על הלב, באתר ynet, 25 בדצמבר 2023 בן שלו, אביתר בנאי מתאר באלבומו החדש מה קורה כשהקרקע נשמטת מתחת לרגליים, באתר הארץ, 4 בינואר 2024 אביגיל זית, ‏עוגן במים: אלבום הקאברים של אביתר בנאי הוא חבל הצלה, בעיתון מקור ראשון, 8 בינואר 2024 Yaron Ten Brink, בכל חמישי מאז ה-7.10, אביתר בנאי מנגן ומלמד לייב. וזה מפעים, באתר בכל חמישי מפרוץ המלחמה, אביתר בנאי מנגן ומלמד לייב. וזה מפעים | טיים אאוט, ‏2023-11-23 אביתר בנאי: "יש עכשיו התעוררות ישראלית וולקנית ומתפרצת" | ישראל היום, באתר www.israelhayom.co.il, ‏2023-12-25 היטליסט – מצעד המוזיקה הרשמי של ישראל, באתר מאקו, ‏2 בינואר 2024 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
הנרי רותבן מור

אדמירל סר הנרי רותבן מור GCB‏, CVO‏, DSO (באנגלית: Sir Henry Ruthven Moore;‏ 29 באוגוסט 1886 – 12 במרץ 1978) היה האדמירל הבריטי האחרון שפיקד על צי הבית במהלך מלחמת העולם השנייה. הוא כיהן בתפקיד זה מ-1944 עד 1945. מור נולד ב-29 באוגוסט 1886 בפלאמסטיד, קנט והתחנך בשרבורן, מור הצטרף לצי המלכותי בשנת 1902. הוא שירת במלחמת העולם הראשונה והשתתף בקרב יוטלנד ב-1916. לאחר המלחמה הצטרף מור לצוות מכללת הצי המלכותי בגריניץ' ולאחר מכן הפך למזכיר הימי של ועדת ההגנה האימפריאלית. בין 1928 ל-1930 פיקד על הסיירות אה"מ קאראדוק ואה"מ דאונטלס. הוא מונה לסגן מנהל התוכניות ב-1930 ולאחר מכן קיבל את הפיקוד על הסיירת אה"מ נפטון בשנת 1933. לאחר מכן הוא מונה לראש המטה של צי הבית ב-1936 וראש המטה של המפקד העליון, פורטסמות' ב-1938. הוא שירת במלחמת העולם השנייה בתחילה כמפקד שייטת הסיירות השלישית ולאחר מכן כעוזר ראש המטה הימי משנת 1940. הוא היה סגן ראש המטה הימי ב-1941, מפקד שייטת אוניות המערכה השנייה ביוני 1943 ומפקד צי הבית ב-1944. לאחר המלחמה הוא מונה לראש משלחת הצי הבריטית בוושינגטון הבירה, ולאחר מכן הפך ליושב הראש הראשון של ועדת הסגל הצבאי של מועצת הביטחון של האו"ם ב-1946. מינויו הסופי היה למפקד העליון של פיקוד נור בשנת 1948. הוא פרש ב-1951 וב-12 במרץ 1978 מת בביתו בווטרינגבארי. מדיה וקבצים בנושא הנרי רותבן מור בוויקישיתוף "The Sherborne Register 1550-1950" (PDF). Old Shirbirnian Society. נבדק ב-16 בפברואר 2019. {{cite web}}: (עזרה) Liddell Hart Centre for Military Archives "Royal Navy Officers 1939–1945". נבדק ב-2007-02-02. ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
חיים רובוביץ

חיים (חמי) רובוביץ (7 בדצמבר 1957 – 16 בדצמבר 2023) היה איש מערכת הביטחון הישראלית שכיהן כראש אגף המטה בשירות הביטחון הכללי. לאחר פרישתו ייסד וניהל את עמותת "דרך כפר". חיים רובוביץ נולד וגדל בירושלים, דור שישי בעיר. אביו היה חבר ההגנה והוא קרוי על שם דודו שנפל בהר-טוב במלחמת העצמאות. את שירותו הצבאי עשה כקצין בחיל השריון וב-1981 התגייס לשירות הביטחון הכללי. מילא תפקידי רכז ומפקד בזירה הפלסטינית ובשנות ה-90 כיהן כראש מרחב צפון בשירות. בשנות האלפיים מונה לראש אגף המטה בשירות, וב-2005 פרש מהשירות. מאז התמסר לפעילות חינוכית. יחד עם עמיתו ד"ר חיים פרי, הוא ייסד את עמותת "דרך כפר - יוזמות חינוך" הפעילה בכ-70 קהילות חינוך בפריפריה החברתית והגאוגרפית בישראל. רובוביץ שימש כמנכ"ל העמותה הראשון. כמו כן, היה חבר בעמותת מפקדים למען ביטחון ישראל ופרסם טורי דעה באתר זמן ישראל. עסק בצילום כתחביב. רובוביץ היה נשוי לורדית ואב לשלושה, התגורר ברעות. ב-2021 אובחן כחולה בניוון שרירים (ALS), ובדצמבר 2023 נפטר מהמחלה, בגיל 66. נטמן בבית העלמין במודיעין. בן דודו של אביו היה כדורגלן בית"ר ירושלים אודי רובוביץ. קרוב משפחה נוסף היה הנער פעיל הלח"י, אלכסנדר רובוביץ, שנרצח על ידי חיילים בריטיים ומקום קבורתו לא נודע. עופר אדרת, מותו בטרם עת של מס' 3 בשב"כ, באתר הארץ, 12 בינואר 2024 עמוס הראל, "עצרנו אינסוף אנשים שלא לצורך. זה לא תרם דבר", באתר הארץ, ‏17 בפברואר 2022 חיים רובוביץ - המנכ"ל המייסד וחבר ועד מנהל, באתר דרך כפר הזמן של חיים רובוביץ, באתר זמן ישראל האתר של חיים רובוביץ תערוכה: "רגעים שתפסו אותי", באתר הספרייה למדעי החברה, לניהול ולחינוך ע"ש ברנדר-מוס, ‏21 בדצמבר 2023
Sonic Frontiers

סוניק פרונטירס (באנגלית: Sonic Frontiers; בתרגום חופשי: "גבולות סוניק") הוא משחק מחשב מסוג פלטפורמה שפותח על ידי קבוצת סוניק ויצא ב-8 בנובמבר 2022 לקונסולות הפלייסטיישן 5, פלייסטיישן 4, אקס בוקס סירייס X/S, אקס בוקס וואן, הנינטנדו סוויץ' והמחשב האישי על ידי סגה. השחקן שולט בסוניק הקיפוד ומשוטט באופן חופשי בעולם פתוח בחיפוש אחר יהלומי הכאוס לאחר שחבריו של סוניק נשאבו לתוך חור תולעת. בזמן חקירת העולם הפתוח, השחקן יכול להשלים אתגרים, להילחם ברובוטים עוינים, ולשחק בשלבי "Cyper Space" שלוקחים השראה משלבים ממשחקים קודמים. לאחר היציאה של "Sonic Forces" בשנת 2017, קבוצת סוניק התחילה לחשוב לאיזה כיוון היא רוצה לקחת את המשחק הבא. טאקשי איזוקה, ראש קבוצת סוניק, רצה שהמשחק יהווה השראה למשחקים שיבואו בעתיד, כמו שהמשחק "Sonic Adventure" עשה בשנת 1998. קבוצת סוניק החליטה ללכת על עולם פתוח, והתמקדה באיך לשלב את יכולותיו של סוניק בעולם מסוג זה. המשחק הוכרז בדצמבר 2021. "Sonic Frontiers" שוחרר ב-8 בנובמבר 2022 וקיבל ביקורות מעורבות. עד מאי 2023, נמכרו יותר מ-3 וחצי מיליון עותקים. "Sonic Frontiers" הוא משחק פלטפורמה, פעולה והרפתקה תלת־ממדי. בתור סוניק הקיפוד, השחקן משוטט בחמישה איים שונים הנקראים "Starfall Islands" (שכוללים מגוון של ביומות כמו שדות, יערות, מדבריות והרים געשיים) כדי למצוא את יהלומי הכאוס ולחקור את הקשר בין היהלומים לאיים. לסוניק יש את כל היכולות שלו מהמשחקים הקודמים; הוא רץ במהירות גבוהה, אוסף טבעות, מחליק על מעקים ותוקף אויבים. בנוסף לאפשרות לקפיצה כפולה באוויר, חוזרת במשחק זה יכולת ה"דרופ דאש" מהמשחק Sonic Mania. בנוסף, לסוניק יש כמה יכולות חדשות, כמו ריצה על קירות ושימוש ביכולת הנקראת "Cyloop" כדי ליצור מעגל של אור סביב חפצים ועל מנת להפעיל או להשמיד אותם. השחקן יכול להתאים אישית את השליטה ולהתאים את דרגת הקושי של המשחק יחד עם המהירות, ההאצה ורגישות הפנייה של סוניק, בין היתר. עם ההתקדמות במשחק השחקן יכול גם לשדרג את המהירות, ההתקפה, ההגנה, כמות הטבעות ומד הבוסט של סוניק. אתר האינטרנט הרשמי של Sonic Frontiers (באנגלית) אתר האינטרנט הרשמי של Sonic Frontiers (ביפנית) אתר האינטרנט הרשמי של Sonic Frontiers (באנגלית) "Sonic Frontiers", במסד הנתונים הקולנועיים IMDb (באנגלית) Diaz, Ana, Sonic Frontiers sends the hedgehog on a new 3D adventure, Polygon, ‏9 בדצמבר 2021 (באנגלית) Diaz, Ana, Sonic Frontiers sends the hedgehog on a new 3D adventure, Polygon, ‏9 בדצמבר 2021 Saltzman, Mitchell, Sonic Frontiers: The First Hands-On Preview, IGN, ‏7 ביוני 2022 Fahey, Mike, Sega Reveals Sonic Frontiers, The First Open-World Sonic Game, Kotaku, ‏9 בדצמבר 2021
מרכז החלל שאהרוד

מרכז החלל שאהרוד (בפרסית:پایگاه فضایی شاهرود) הוא נמל החלל של איראן. ממנו משוגרים לחלל משגרי הלוויינים לצרכים צבאיים לפי תוכנית של משמרות המהפכה. המרכז נמצא בפרובינציית סמנאן. המרכז נבנה בשנת 2010 והוא שימש לשיגורי ניסוי של טילים. בהמשך באתר נבנה מגדל שירות ומשטח שיגורים בגודל 200*140 מ'. במרכז לא נבנו מכלי דלק נוזלי וזה מראה שהוא מיועד לשיגורים של משגרים בדלק מוצק בלבד. השיגור הראשון בוצע בשנת 2020 כאשר שוגר לוויין ריגול ראשון של איראן - נור 1. השיגור בוצע ממתקן נייד בעזרת משגר מדגם "קאסד". בהמשך בוצעו שיגורים נוספים תוך שימוש באותו משגר. בשנת 2021 במרכז בוצעו עבודות הרחבה משמעותיות והסתיימה בניית מתקני ניסוי והרכבה חדשים. בשנת 2022 בוצע ניסוי שיגור משגר מסדרה Qaem 100. זה היה שיגור לטיסה תת-מסלולית שהסתיים בהצלחה. ניסיון לגשר לוויין שבוצע בשנת 2023 נכשל. תיאור האתר פירוט מתקני האתר שיגור לוויין צבאי ראשון הרחבת אתר שאהרוד
משגר (אסטרה)

משגר (באנגלית: Rocket) הוא משגר לוויינים וחלליות שתוכנן ונבנה על ידי חברת "אסטרה". הוא מיועד לשיגור לוויינים קטנים בעלות נמוכה ותוך הכנות קצרות לשיגור. חברת "אסטרה" הוקמה בשנת 2016 ובשנת 2017 קיבלה מנאס"א מימון לפיתוח משגר. לאור אמינות נמוכה של משגר מדגם Rocket 3 באוגוסט 2022 הוחלט לעבור לדגם חדש Rocket 4. השיגור הראשון מתוכנן לשנת 2024. פיתוח דגם ראשון Rocket 1 החל באוקטובר 2016 עם הקמת החברה. בשנת 2018 בוצעו מספר שיגורים שהסתיימו בכישלון. דגם Rocket 2 היה מתוכנן לטיסה תת-מסלולית. רישיון שיגור לא התקבל. דגם Rocket 3 מותאם לשיגור מטען של 25 ק"ג לחלל. זה משגר דו-שלבי בדלק נוזלי. בשנים 2020–2021 בוצעו מספר שיגורים מנמל החלל הפסיפי - אלסקה שלא הצליחו. שיגור מוצלח ראשון בוצע בנובמבר 2021. בשנת 2022 בוצעו שיגורים מנמל החלל קייפ קנוורל שלא צלחו. לאור אמינות נמוכה הוחלט להפסיק את שימוש במשגר. דגם Rocket 4 נמצא בפיתוח. הוא יהיה מסוגל להביא מטען של 550 ק"ג למסלול לווייני נמוך. השיגור הראשון מתוכנן לשנת 2024. מדיה וקבצים בנושא משגר בוויקישיתוף תיאור המשגר ושיגורים (באנגלית) מצב פיתוח Rocket 4 ביטול שיגורים Rocket 3
סוודר חג המולד

סוודר חג המולד הוא סוודר עם עיצוב בסגנון חג המולד או החורף, הנלבש לעיתים קרובות במהלך חד המולד. לעיתים קרובות הסוודרים הללו הם סרוגים. סוודרים אחרים כוללים צווארון גולף. ניתן לומר באופן כללי שקישוטים כמו איילים או נצנצים הופכים את הסוודר ל"מכוער" ולמושא ללעג לעיתים קרובות. בדרך כלל הם נתפסים כמתנת חג מולד שנסרגה על ידי קרוב משפחה מבוגר. בממלכה המאוחדת, סוודרי חג המולד הפכו פופולריות כבר במהלך שנות ה-80 לאחר שמגוון מגישי טלוויזיה כמו גיילס ברנדרת' (אנ') וטימי מאלט (אנ') החלו ללבוש אותם במהלך עונת החגים. בפרט, ניתן לייחס את הפופולריות שלהם להשפעתם של זמרים כמו אנדי וויליאמס שהופיע בסוודרים אלו בספיישלים שלהם לחג המולד בטלוויזיה אך לקראת תחילת שנות ה-90 הפופולריות שלהם דעכה. במהלך סוף שנות ה-90 וה-2000 הם נתפסו כמתנה היתולית ונחשבו למתנה מביישת בדומה לסרט יומנה של ברידג'ט ג'ונס מ-2001 וזאת בעקבות העובדה שהסוודר נתפס כמיושן ומכוער. בעקבות עליית טרנד הקאמפ, עלתה הפופולריות של סוודרי חג המולד במהלך העשור השני של המאה ה-21, כאשר ב-2011 ענקית הקמעונאית המקוונת אמזון דיווחה על עלייה כ-600% במכירות של סוודרי חג המולד. חברות אופנה נחשבות ויוקרתיות אף הן הוציאו קואליציה לחג המולד הכוללת "סוודר חג מולד", כשהמרכזית שבהן היא ברברי. גם להקת המטאל האמריקאית, סלייר הוציאה סוודר חג מולד בחנות המרצ'נדייזינג של הלהקה. ב-2015 סוודרי חג המולד הופיעו בקולקציה של כריסטיאן דיור וגם בתצוגה האמנותית החורפית של שאנל. מאז 2018 חברת מיקרוסופט מחלקת לעובדיה סוודרים "מכוערים", ומחלקת להם אותה מדי שונה בסביבות חג המולד. הדבר נחשב למקור לממים רבים. מדיה וקבצים בנושא סוודר חג המולד בוויקישיתוף "Just Whose Idea Was the Ugly Christmas Sweater?". Hickman, Leo (14 בדצמבר 2012). "Show us your Christmas jumper – for Save the Children". The Guardian. נבדק ב-17 בדצמבר 2012. {{cite news}}: (עזרה) Epstein, Robert (16 בדצמבר 2012). "Bring Modern: Christmas jumpers". The Independent. נבדק ב-17 בדצמבר 2012. {{cite news}}: (עזרה) Ed Cumming, ‏How Christmas jumpers came in from the cold, The Telegraph, 13 December 2012 "Slayer's new merch includes ugly Christmas jumper". NME. 21 בנובמבר 2012. אורכב מ-המקור ב-27 בנובמבר 2012. נבדק ב-17 בדצמבר 2012. {{cite news}}: (עזרה) איתי יעקב, מכוער יותר, מופרך יותר, טוב יותר: גלגולו של סוודר הכריסמס, באתר ynet, 21 בדצמבר 2023 "הסוודר המכוער" של מיקרוסופט כבש גם השנה את הרשת - ולמטרה טובה, באתר ‏מאקו‏, 19 בדצמבר 2023
אדלפי (לונדון)

אדלפי (מיוונית ἀδελφοί, כלומר "אחים") הוא רובע בסיטי של וסטמינסטר בלונדון. לעיתים נדירות בשפה הרווחת, אדלפי מקובצת עם אלדוויץ' כמחוז סטרנד הגדול (רחוב ראשי של לונדון בין שני האזורים) אשר במשך עשורים רבים היווה מחוז בחירה פרלמנטרי ומחוז רישום אזרחי. הרובע נקרא על שם בנייני אדלפי, גוש של 24 בתים טוריים נאו-קלאסיים מאוחדים שתפסו את השטח בין הסטרנד לתמזה בקהילה של סנט מרטין אין דה פילדס. הם כללו גם בניין מטה של "החברה למען עידוד אומנויות, ייצור ומסחר" (הידועה כיום בשם החברה המלכותית לאמנויות). חורבות בית דורהאם, שהיו במקום, נהרסו לצורך בנייתן. רוברט אדם הושפע מביקורו הנרחב בארמון דיוקלטיאנוס בספליט, קרואטיה (לשעבר דלמטיה), והוא יישם חלק מהשפעה זו בעיצוב בנייני אדלפי הנאו-קלאסיים. רבים מבנייני אדלפי נהרסו בתחילת שנות ה-30 והוחלפו באדלפי החדש, בניין אר דקו מונומנטלי. הבניינים שנותרו מאדלפי הישנה כוללים את מרפסת אדלפי 11 (שבעבר אוכלסה על ידי המומחים הנומיסמטיים AH Baldwin & Sons Ltd) ועל ידי מטה החברה המלכותית לאמנויות (שהתרחב לשניים מהבתים לשעבר). לוועדת הקולוניזציה של דרום אוסטרליה (1834–1843) היו משרדים בטרסת אדלפי 6 בשנת 1840. רולנד היל היה מזכיר הגוף הזה, ובתקופה זו הוא הגה את תוכנית הדואר בפני שלו. בית הספר לכלכלה של לונדון קיים את השיעורים הראשונים שלו באוקטובר 1895, בחדרים ברחוב ג'ון 9, אדלפי, לפני שעבר למיקום קבוע יותר בטרסת אדלפי מספר 10. בהיותו באדלפי, החוקרים והסטודנטים של בית הספר לכלכה היו פעילים בשכונה ובקהילה הסובבות. דייוויד קופרפילד, שנוצר על ידי צ'ארלס דיקנס, גר ברחוב בקינגהאם באדלפי. הבלש הבדיוני גדעון פל, שנוצר על ידי ג'ון דיקסון קאר, התגורר בטרסת אדלפי 1. בניין אדלפי משנות ה-30 שימש עבור כמה סצנות בפרק של "פוארו של אגתה כריסטי" של ITV בפרק "Theft of the Royal Ruby", ובפרק "The Plymouth Express". בסדרה האוטוביוגרפית למחצה של א"מ דלאפילד, "יומן פרובינציאלי של גברת פרובינציאלית", מצוין כי "הגברת הפרובינציאלית בזמן מלחמה, הגיבורה בעלת השם עובדת בקנטינה של מקלט לתקיפות אוויר שנמצא מתחת לאדלפי במהלך המלחמה המדומה". חלק ניכר מהנרטיב מוקדש לתיאור האווירה ותושבי המבנה והסביבה, ורבים מאירועי הספר מתרחשים כאן. ספרה הבדיוני של קורה הריסון, עונה של חשיכה (Season of darkness), מתרחש ברובו בטרסת אדלפי מס' 5 ובסביבתו. מדיה וקבצים בנושא אדלפי בוויקישיתוף Mills, A., Oxford Dictionary of London Place Names, (2001) Peter De Bolla, The Education of the Eye: Painting, Landscape, and Architecture, 2003, Stanford University Press. 296 pages מסת"ב 0-8047-4800-4 C. Michael Hogan, "Diocletian's Palace", The Megalithic Portal, Andy Burnham ed, 6 Oct. 2007 The British Almanac of The Society for the Diffusion of Useful Knowledge, for the year of our Lord 1840. Charles Knight & Co. 1840. p. 59. נבדק ב-10 בדצמבר 2020. {{cite book}}: (עזרה) "Adelphi Terrace". British History Online. 10 בדצמבר 2020. נבדק ב-10 בדצמבר 2020. {{cite web}}: (עזרה) "LSE 1895". London School of Economics. 2000. אורכב מ-המקור ב-5 באוגוסט 2009. נבדק ב-23 ביולי 2009. {{cite web}}: (עזרה) Eirik (2013-07-04). "Investigating Poirot של אגתה כריסטי: פרק אחר פרק: גניבת הרובי המלכותי". Investigatingpoirot.blogspot.ch. נבדק ב-2016-02-16. "On Location with Poirot - The Plymouth Express". www.tvlocations.net. נבדק ב-2018-03-08. Delafield, E.M. (מאי 2014). יומנה של גברת פרובינציאלית. לונדון: Penguin Classics.
שמעון אקסל ואחניש

הרב שמעון אקסל ואחניש (בספרדית Shimon Axel Wahnish) הוא רב אורתודוקסי ספרדי ודיפלומט יהודי-ארגנטינאי המשמש כשגריר ארגנטינה בישראל. ידוע כרבו של נשיא ארגנטינה חאבייר מיליי. ואחניש נולד למשפחה יהודית מרוקאית לא דתית. הוא מתמחה בתורת הרב משה חיים לוצאטו, ומפרסם מאמרים המבוססים על תורתו, בין היתר על "אתיקה יהודית וכיצד לנווט בעולם". בהשכלתו הוא מומחה מסחרי בבית הספר הגבוה למסחר קרלוס פלגריני (מחזור 1998), עבר במוסדות יהודיים ולמד תואר ראשון בפסיכולוגיה חינוכית באוניברסיטת CAECE. שהה בישראל כמה שנים ולמד בישיבת הנגב בשנים 2002–2004. שימש גם כמנהל המרכז ללימוד יהודי עד שהפך לרבה של הקהילה היהודית-מרוקאית אסילבה בבואנוס איירס. ערך מורחב – חאבייר מיליי בשנת 2021 פגש את מיליי, הרואה את ואחניש כאחד משני האנשים החשובים בחייו, אחרי אחותו קארינה מיליי. הוא משמש כרבו הראשי, המסייע לו בלימוד התורה מנקודת מבט של ניתוח כלכלי. לדברי הכלכלן חוליו גולדשטיין, הוא זה שהכיר את ואחניש למיליי, כאשר מיליי אמר לו שהוא נמצא במשבר עקב ההאשמות שספג ברשתות החברתיות, שם חלק מהמשתמשים כינו אותו "נאצי" והשוו אותו לאדולף היטלר. גולדשטיין המליץ לשוחח עם הרב ואחניש, שהזכיר כי "הם דיברו הרבה זמן ואז זה הפך לפגישה קבלית שבה צוין שחוויאר יוביל תנועת שחרור בארגנטינה. מיילי עזב את הפגישה ההיא נרגש". ואחניש השתתף בטקס ההשבעה לנשיאות של מיליי. ב-13 בדצמבר 2023 דיווח מיליי כי ואחניש ימונה לשגריר ארגנטינה בישראל, ויהיה אחראי על העברת השגרירות מתל אביב לירושלים. ביוני 2024 נכנס ואחניש לתפקידו. ואחניש נשוי ואב לשישה ילדים. מתגורר בשכונת רחביה בירושלים. יחסי ארגנטינה–ישראל מדיה וקבצים בנושא שמעון אקסל ואחניש בוויקישיתוף שמעון אקסל ואחניש, ברשת החברתית LinkedIn לילה מילר, In Catholic Argentina, President Javier Milei has a rabbi — and likes talking about it, לוס אנג'לס טיימס שמעון אקסל ואחניש, Querido amigo del alma, AISHLlatino.com Axel Wahnish, el rabino ortodoxo que instruye y acompaña a Milei en las sombras y que irá como embajador a Israel, LA NACION Mileí designó a su rabino, Shimon Axel Wahnish, como embajador de la Argentina en Israel, elDiarioAR.com Los secretos del rabino Axel Wahnish, la "guía espiritual" de Javier Milei Milei inicia en Nueva York su primera visita a EEUU como presidente electo de Argentina, Voz de América, ‏2023-11-27 (בספרדית) El guía espiritual judío detrás de la política de Milei, heraldo.es איתמר אייכנר, המיועד לתפקיד שגריר ארגנטינה בישראל: הרב של הנשיא הנכנס, באתר ynet, 12 בדצמבר 2023 ישראל גראדווהל, ‏הרב החרדי של חאבייר מיליי הוא השגריר הבא של ארגנטינה בישראל, באתר כיכר השבת, 13 בדצמבר 2023 Juan Melamed, Meet Argentina’s Axel Wahnish, the first rabbi ever to be appointed as an ambassador to Israel, Jewish Telegraphic Agency, ‏10 באפריל 2024
בונדווארה

בונדווארה (בסרבית: бундева; בבולגרית ובמקדונית: Тиквеник) הוא סוג של מאפה פופולרי בסרביה ובחלקים אחרים של יוגוסלביה לשעבר. זהו פאי מתוק עשוי פילו מגולגל, בדומה לשטרודל, ממולאת בעיסת דלעת מגוררת ממותקת ואפויה בתנור אפייה. מדי פעם ניתן להוסיף אגוז מוסקט, קינמון או תבלינים דומים, או צימוקים או קליפות לימון מגורדות. בדרך כלל מאבקים אותו באבקת סוכר ו/או בסוכר וניל, ומוגש חם או קר. הדלעות עם עיסת צבע עז יותר (עשיר יותר בקרוטן) זוכות להערכה רבה יותר. לכן, אף על פי שגדל מעט בסרביה, כמה זנים של דלורית מתאימות למנה זו. פאי דלעת Travel, DK (2016). DK Eyewitness Travel Guide Serbia. EYEWITNESS TRAVEL GUIDES. DK Publishing. p. 132. ISBN 978-1-4654-6170-4. נבדק ב-7 בספטמבר 2018. {{cite book}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בונדווארה".
ציאני

האם התכוונתם ל... סבסטיאנו ציאני – הדוכס ה-39 של ונציה פייטרו ציאני – הדוכס ה-42 של ונציה פייטרו אנדריאה ציאני – מלחין איטלקי ציאן ציאניד
זלדה שחם

זלדה (זנאידה) קרמר-שחם היא פוליטיקאית ואחות מוסמכת ישראלית שכיהנה כראש המועצה המקומית רמת ישי בין השנים 1971–1974. נולדה ב-1943 בסין. בצעירותה עלתה לארץ עם משפחתה ומשנת 1958 מתגוררת ברמת ישי. שירתה בצה"ל והתשחררה כקצינה בדרגת סגן. הוסמכה כאחות והחלה לעבוד בתחנת "טיפת חלב" המקומית ובקריית עמל. בשנת 1969 הועמדה בראש רשימת גח"ל בבחירות המקומיות, שהורכבה בעיקר מצעירים שמאסו בשלטון המקומי ברמת ישי. הרשימה זכתה לשני מנדטים, וחברה לקואליציה משותפת עם המערך, במסגרתה קרמר נתמנתה כסגניתה של ראש המועצה מטעם המערך יהודית שושני (אחות אף היא). בינואר 1971 התפטרה שושני מתפקידה, ואת מקומה מילאה קרמר, והיא הייתה לראש המועצה הראשונה ברמת ישי שקיבלה שכר ולאשה הראשונה בישראל שילדה תוך כדי כהונתה כראש רשות מקומית. בבחירות לרשויות המקומיות שנערכו בשנת 1973 התמודדה שוב בראשות הליכוד, שהפסיד למערך בשני קולות בלבד וזכה בשני מנדטים. בבחירות 1978 נבחרה שוב כחברת המועצה ברשימת הליכוד. בשנת 1963 נישאה לאריה קרמר, קבלן בנייה, ולהם נולדו שלושה ילדים. קרמר נפטר ב-1977, והיא נישאה בשנית לדני שחם, ולהם בת. רמת ישי - בין קופ"ח ל"טיפת חלב", מעריב, 28 בנובמבר 1969 חנה בר אור, שלטון נשים ברמת ישי, למרחב, 19 בינואר 1970 יוסי ביילין, חלוק לבן לראש המועצה, דבר, 27 ביולי 1973 התפטרה ראש מועצת רמת ישי, דבר, 26 בינואר 1971 ברמת ישי, מעריב, 10 ביולי 1973 יוסף וקסמן, אשה תמשיך לנהל מועצת רמת ישי, מעריב, 13 בינואר 1974 ילקוט הפרסומים 1987, עמ' 869 ילקוט הפרסומים 2496 עמ' 554 פסק-דין בתיק ת"א 1273-04, באתר פסקדין